 Hadaba waxaa dhacday aniga iyo walaalkay iga weynaa anagoo ku sugan Iskuulka aanu wax ka baraneynay ee dalka Sweden ku yaala in maalin Duhur ah nalaka watay ama kaxestay waxaana naloo geeyey qoys reer Sweden ah oo degan meel Baadiya ama Miyi ah dabeedna 15 maalmood ka bacdi aniga iyo walaalkay waa nala kala kaxeeyey aniga waxaa lay geeyey meel tuulo ah oo qiyaastii 30, km u jirto halka uu walaalkay joogey waxaana qoyskii la ii keenay ay markiiba igu bilaabeen bahdilaad,aflagaado iyo in la ii jirxumaayo, midabkeyga madowga ah oo la iigu caayo waxaaana jirtey in haweenay macalimad ah oo aad u naxariis daran ay aniga iyo dhawr caruur ah oo u dhashay Sweden ay qol yar wax noogu dhigi jirtey. 